A révérent père en Jhesu Crist mon seignour Bartholomier, por la grâce de Dieu evesque d’Ostun, nostre bon ami, Robers, dux de Borgoigne, salut et honour. Nous envoions à vous mon seignour Pierre d’Ostun, nostre baillif d’Auxoys, et vous prions et requerrons que de ce que il vous dira et requierra de par nous, et especialment sus la rendue des clers de Flavigney, vous le créez, auxi come vous fariez nous, et tant en williez faire que nous nous en doiens tenir por paiez. Doné à Braisey, le jour de la feste saint Vincent, l’an de grâce mil dues cenz quatre vinz dix et nuef.